ปวดบริเวณท้องน้อยข้างซ้าย มันปวดหน่วงๆลงไปยันขาซ้ายเลยค่ะ แต่ปวดไม่รุนแรงอะไร แค่รู้สึกปวดเกี่ยวกับอั้นฉี่ไหมคะ เป็นคนไม่ค่อยปวดฉี่ค่ะ เวลาปวดฉี่ก็จะไม่เข้าเดี๋ยวนั้น แต่ไม่ถึงกับอั้นนานๆจนทนไม่ไหว- ยังไม่เคยมีเพศสัมพันธ์ค่ะ- ปกติจะนั่งทำงาน ไม่ค่อยได้ลุกเดิน ออกกำลังกาย (จะเกี่ยวกับกล้ามเนื้อไหมคะ)
สวัสดีค่ะ การวินิจฉัยที่เป็นไปได้-กระเพาะปัสสาวะอักเสบ มาด้วยปัสสาวะแสบขัด ปัสสาวะไม่สุด ปวดหน่วงท้องน้อย-กรวยไตอักเสบ อาการคล้ายกระเพาะปัสสาวะอักเสบ อาจมีไข้หนาวสั่นร่วมด้วย-นิ่วในกรวยไต ปวดท้องร้าวลงขาหรือไปหลังได้ ปัสสาวะเป็นเลือด-กล้ามเนื้อหน้าท้องอักเสบ-ปวดจากสาเหตุทางนรีเวชเช่นมีถุงน้ำในรังไข่ หรืออวัยวะภายในอุ้งเชิงกรานสตรีอักเสบ อาจมีตกขาวผิดปกติการให้ได้การวินิจฉัยที่แน่นอนจำเป็นต้องตรวจร่างกายร่วมด้วยว่ากดเจ็บตรงใด เจ็บลักษณะไหน ตรวจปัสสาวะแล้วมีการติดเชื้อร่วมด้วยหรือไม่แนะนำถ้ายังปวดเรื้อรัง ปวดมากจนรบกวนชีวิตประจำวัน ปัสสาวะแสบขัดหรือมีเลือด ควรไปพบแพทย์ค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าเดินแล้วปวดมากขึ้นควรพักการเดินหรือยืนนานๆไปก่อน